ประกาศสำนักงานปลัดกระทรวงพาณิชย์ประกาศสำนักงานปลัดกระทรวงพาณิชย์เรื่องกำหนดโครงสร้าง อำนาจหน้าที่ และสถานที่ติดต่อเพื่อขอรับข้อมูลข่าวสารของสำนักงานปลัดกระทรวงพาณิชย์[๑] ตามที่มีกฎกระทรวงแบ่งส่วนราชการสำนักงานปลัดกระทรวงพาณิชย์พ.ศ.๒๕๔๕เพื่อปรับปรุงโครงสร้าง อำนาจหน้าที่ของหน่วยงานประกอบกับสำนักงานปลัดกระทรวงพาณิชย์ ได้กำหนดจัดตั้งหน่วยงานภายในเพิ่มเติมขึ้นเพื่อประโยชน์ในการบริหารงานราชการ แล้วนั้นเพื่อปฏิบัติให้เป็นไปตามมาตรา๗ (๑), (๒) และ (๓)แห่งพระราชบัญญัติข้อมูลข่าวสารของราชการ พ.ศ.๒๕๔๐ จึงยกเลิกประกาศสำนักงานปลัดกระทรวงพาณิชย์ เรื่อง โครงสร้างอำนาจหน้าที่วิธีดำเนินการและสถานที่ติดต่อเพื่อขอรับข้อมูลข่าวสารของสำนักงานปลัดกระทรวงพาณิชย์ลงวันที่ ๑๔ กันยายน พ.ศ. ๒๕๔๒ และให้การกำหนดโครงสร้างอำนาจหน้าที่รวมทั้งสถานที่ติดต่อเพื่อขอรับข้อมูลข่าวสารของสำนักงานปลัดกระทรวงพาณิชย์เป็นดังนี้๑. โครงสร้างและการจัดองค์กรในการดำเนินงานให้แบ่งส่วนราชการ สำนักงานปลัดกระทรวงพาณิชย์ ดังต่อไปนี้ก. ราชการบริหารส่วนกลาง(๑) กองกลาง(๒) กองการเจ้าหน้าที่(๓) กองคลัง(๔) ศูนย์เทคโนโลยีสารสนเทศและการสื่อสาร(๕) สถาบันกรมพระจันทบุรีนฤนาถ(๖) สำนักงานพาณิชย์ในต่างประเทศและคณะผู้แทนถาวรไทยประจำองค์การการค้าโลก(๗) สำนักดัชนีเศรษฐกิจการค้า(๘) สำนักนโยบายเศรษฐกิจการพาณิชย์(๙) สำนักงานคณะกรรมการบริหารนโยบายการนำเข้า(๑๐) กองบริหารพาณิชย์ภูมิภาคข. ราชการบริหารส่วนภูมิภาค- สำนักงานพาณิชย์จังหวัด๒. สรุปอำนาจหน้าที่ที่สำคัญและวิธีการดำเนินงานดังต่อไปนี้๒.๑สำนักงานปลัดกระทรวงพาณิชย์มีภารกิจเกี่ยวกับยุทธศาสตร์และแปลงนโยบายของกระทรวงเป็นแผนปฏิบัติ จัดสรรทรัพยากรและบริหารราชการประจำทั่วไปของกระทรวงเพื่อการบรรลุเป้าหมายและเกิดผลสัมฤทธิ์ตามภารกิจของกระทรวงโดยให้มีอำนาจหน้าที่ดังต่อไปนี้(๑) ศึกษาวิเคราะห์ จัดทำข้อมูลเพื่อเสนอแนะรัฐมนตรี เพื่อใช้ในการกำหนดนโยบาย เป้าหมายและผลสัมฤทธิ์ของกระทรวง(๒) พัฒนายุทธศาสตร์การบริหารของกระทรวง(๓) แปลงนโยบายเป็นแนวทางและแผนการปฏิบัติงาน(๔) จัดสรรและบริหารทรัพยากรของกระทรวงเพื่อให้เกิดการประหยัดคุ้มค่าและสมประโยชน์(๕) ประสานการปฏิบัติงานรวมทั้งการกำกับ เร่งรัด ติดตาม และประเมินผลการปฏิบัติราชการของส่วนราชการในสังกัดกระทรวง(๖) ดูแลงานประชาสัมพันธ์การต่างประเทศ และพัฒนาปรับปรุงกฎหมายที่เกี่ยวข้องให้ทันสมัย(๗) ประสานการบริหารราชการและปฏิบัติงานที่อยู่ในอำนาจหน้าที่ของกระทรวงในส่วนภูมิภาคและต่างประเทศ(๘) ศึกษากำหนดมาตรฐานและจัดทำดัชนีราคา ดัชนีปริมาณ ดัชนีการพาณิชย์และดัชนีวัฏจักรเศรษฐกิจ(๙) ดำเนินการเกี่ยวกับงานเลขานุการและคณะกรรมการนโยบายเศรษฐกิจระหว่างประเทศ(๑๐) จัดทำและพัฒนาระบบข้อมูลเศรษฐกิจการค้าพัฒนาเทคโนโลยีสารสนเทศ เป็นศูนย์ข้อมูลกลางของกระทรวง(๑๑) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานปลัดกระทรวงหรือตามที่รัฐมนตรีหรือคณะรัฐมนตรีมอบหมาย๒.๒ส่วนราชการสำนักงานปลัดกระทรวงพาณิชย์ มีอำนาจหน้าที่ดังต่อไปนี้ก. ราชการบริหารส่วนกลาง(๑) กองกลางมีอำนาจหน้าที่ดังต่อไปนี้(ก) ปฏิบัติงานสารบรรณของสำนักงานปลัดกระทรวงและของกระทรวง(ข) ดำเนินการเกี่ยวกับงานช่วยอำนวยการและงานเลขานุการของสำนักงานปลัดกระทรวง(ค) ประชาสัมพันธ์และเผยแพร่กิจกรรมของหน่วยงานในสังกัดกระทรวง(ง) ดำเนินการเกี่ยวกับงานวิเทศสัมพันธ์และพิธีการรับรอง(จ) บริหารงานทั่วไปของสำนักงานปลัดกระทรวงและของกระทรวงซึ่งมิได้กำหนดให้เป็นอำนาจหน้าที่ของส่วนราชการใดในสังกัดกระทรวงโดยเฉพาะ(ฉ) ปฏิบัติงานร่วมกับ หรือสนับสนุนการปฏิบัติงานของหน่วยงานอื่นเกี่ยวข้องหรือที่ได้รับมอบหมาย(๒) กองการเจ้าหน้าที่มีอำนาจหน้าที่ดังต่อไปนี้(ก) จัดทำยุทธศาสตร์และแผนการบริหารบุคลากรของกระทรวง(ข)จัดระบบงานและบริหารงานบุคคลของสำนักงานปลัดกระทรวงและที่อยู่ในอำนาจหน้าที่ของกระทรวง รวมทั้งงานสวัสดิการ เว้นแต่การฝึกอบรม(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) กองคลังมีอำนาจหน้าที่ดังต่อไปนี้(ก) จัดทำยุทธศาสตร์และแผนการบริหารงบประมาณของกระทรวง(ข)ดำเนินการเกี่ยวกับการเงินการบัญชี การงบประมาณ การพัสดุอาคารสถานที่และยานพาหนะของสำนักงานและที่อยู่ในอำนาจหน้าที่ของกระทรวง(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔) ศูนย์เทคโนโลยีสารสนเทศและการสื่อสารมีอำนาจหน้าที่ดังต่อไปนี้(ก) จัดทำและพัฒนาระบบงานข้อมูลเศรษฐกิจการค้า(ข) จัดทำและพัฒนาเทคโนโลยีสารสนเทศ(ค)พัฒนาระบบงานและฐานข้อมูลระบบการเชื่อมโยงเครือข่ายการสื่อสารข้อมูลภายในหน่วยงานและระหว่างหน่วยงาน(ง) เป็นศูนย์สารสนเทศทางการค้า(จ) สนับสนุนข้อมูลสารสนเทศแก่หน่วยงานที่เกี่ยวข้อง(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕) สถาบันกรมพระจันทบุรีนฤนาถมีอำนาจหน้าที่ดังต่อไปนี้(ก)วางแผน พัฒนาและจัดการฝึกอบรมบุคลากรของหน่วยงานในสังกัดกระทรวง(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖) สำนักงานพาณิชย์ในต่างประเทศและคณะผู้แทนถาวรไทยประจำองค์การการค้าโลก มีอำนาจหน้าที่ดังต่อไปนี้(ก)เสนอความเห็นเกี่ยวกับสถานการณ์ด้านการพาณิชย์เพื่อประกอบการกำหนดนโยบายวางแผน และแก้ไขปัญหาการค้าระหว่างประเทศ(ข)ประสานงานกับผู้นำเข้าและส่งออกเพื่อแก้ปัญหาและข้อพิพาททางการค้ารวมทั้งรักษาปกป้องผลประโยชน์ทางการค้าของประเทศ(ค)ปฏิบัติงานในฐานะผู้แทนของประเทศไทยในการเจรจาทางการค้าอย่างเป็นทางการและไม่เป็นทางการ(ง)ประสานงานกับส่วนราชการรัฐวิสาหกิจและภาคเอกชนในการจัดหา รวบรวม และเผยแพร่ข้อมูลทางการค้า(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๗) สำนักดัชนีเศรษฐกิจการค้ามีอำนาจหน้าที่ดังต่อไปนี้(ก)ศึกษา สำรวจ รวบรวมและวิเคราะห์ข้อมูล เพื่อจัดทำดัชนีราคา ดัชนีปริมาณ ดัชนีการพาณิชย์และดัชนีวัฏจักรเศรษฐกิจ(ข)ศึกษา วิเคราะห์วิจัย กำหนดมาตรฐานดัชนีราคา ดัชนีปริมาณ ดัชนีการพาณิชย์ และดัชนีวัฏจักรเศรษฐกิจ(ค)วางแผนและพัฒนาระบบการจัดทำดัชนีรวมทั้งวิเคราะห์และพัฒนาระบบการประมวลผลราคาและดัชนี(ง) อบรมและพัฒนาความรู้เกี่ยวกับดัชนี(จ) บริการและเผยแพร่ข้อมูลราคาและดัชนี(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๘) สำนักนโยบายเศรษฐกิจการพาณิชย์มีอำนาจหน้าที่ดังต่อไปนี้(ก)ศึกษา วิเคราะห์วิจัยเพื่อการกำหนดนโยบาย ยุทธศาสตร์ กลยุทธ์และมาตรการเศรษฐกิจการค้าทั้งภายในประเทศและระหว่างประเทศ(ข)เป็นหน่วยประสานกลางในการดำเนินการตามนโยบายและมาตรการทางการค้าทั้งภายในประเทศและระหว่างประเทศให้เป็นเอกภาพ(ค)ดำเนินการเกี่ยวกับงานเลขานุการคณะกรรมการนโยบายเศรษฐกิจระหว่างประเทศ(ง)จัดทำและประสานแผนพัฒนาการพาณิชย์ รวมทั้งแผนปฏิบัติการ แผนยุทธศาสตร์ แผนงานหรือโครงการของกระทรวง และหน่วยงานในสังกัดสำนักงานปลัดกระทรวงทั้งราชการบริหารส่วนกลาง ราชการบริหารส่วนภูมิภาค และราชการในต่างประเทศรวมทั้งการเร่งรัดติดตามและประเมินผลการปฏิบัติงาน(จ)ติดต่อประสานงานกับองค์การหรือหน่วยงานต่างประเทศด้านความช่วยเหลือทางการพาณิชย์(ฉ)จัดวางระบบพัฒนาและประสานนโยบายแผนงาน และการปฏิบัติงานของสำนักงานพาณิชย์จังหวัดและหน่วยงานในต่างประเทศในความรับผิดชอบของสำนักงานปลัดกระทรวง(ช) ดำเนินการเกี่ยวกับงานนโยบายเศรษฐกิจที่เกี่ยวข้องกับความมั่นคง(ซ)ศึกษาวิเคราะห์และรายงานสถานการณ์และนโยบายเศรษฐกิจการค้าของประเทศคู่ค้าและคู่แข่งที่สำคัญ(ฌ)ศึกษาวิจัยเชิงรุกเกี่ยวกับผลกระทบการเปลี่ยนแปลงทางเศรษฐกิจโดยรวมและรายสาขาทั้งระยะสั้นและระยะยาวเพื่อกำหนดนโยบายทางการค้าทั้งภายในประเทศและระหว่างประเทศ(ญ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๙)สำนักงานคณะกรรมการบริหารนโยบายการนำเข้า มีอำนาจหน้าที่ดังต่อไปนี้(ก)รับผิดชอบในงานธุรการงานวิชาการ งานการประชุม และงานเลขานุการของคณะกรรมการบริหารนโยบายการนำเข้า (กบน.) คณะอนุกรรมการ และคณะทำงาน(ข)ศึกษา ติดตามวิเคราะห์ข้อมูลการนำเข้า เสนอนโยบาย แผนงานมาตรการเกี่ยวกับการกำกับดูแลและบริหารจัดการด้านนโยบายการนำเข้าให้เหมาะสม โดยใช้ทั้งมาตรการด้านภาษีและมาตรการที่มิใช่ภาษี(ค)ประสานกับหน่วยงานของรัฐและเอกชนในการดำเนินมาตรการบริหารนโยบายการนำเข้าให้สอดคล้องกับนโยบายของรัฐ(ง)รวบรวมศึกษาและวิเคราะห์ข้อมูลเกี่ยวกับปัญหาและอุปสรรคที่มีต่อการบริหารนโยบายการนำเข้าสินค้าและบริการแล้วเสนอวิธีการป้องกันและแก้ไขต่อคณะกรรมการบริหารนโยบายการนำเข้า(จ) รายงานผลการดำเนินงานต่อคณะกรรมการบริหารนโยบายการนำเข้า(ฉ) ปฏิบัติหน้าที่อื่นใดตามที่คณะกรรมการบริหารนโยบายการนำเข้ามอบหมาย(๑๐)กองบริหารพาณิชย์ภูมิภาค มีอำนาจหน้าที่ดังต่อไปนี้(ก) ศึกษาวิเคราะห์ และเสนอแนะแผนยุทธศาสตร์และแผนกลยุทธ์ในภูมิภาค(ข) ศึกษาวิเคราะห์ นโยบายและมาตรการทางเศรษฐกิจการค้าในภูมิภาค(ค) เร่งรัดติดตามและประเมินผลการปฏิบัติงานของกระทรวงตามแผนภูมิภาค(ง)เร่งรัดติดตามและประเมินผลการปฏิบัติงานตามแผนงาน/โครงการในส่วนภูมิภาค(จ)วิเคราะห์ประสิทธิภาพและประสิทธิผลอันเกิดจากผลการดำเนินงานตามแผนงาน/โครงการในส่วนภูมิภาค(ฉ) ประสานสนับสนุน และเผยแพร่ ประชาสัมพันธ์ข้อมูลในส่วนภูมิภาค(ช)ประสานและร่วมดำเนินการโครงการในภูมิภาคเช่น โครงการหนึ่งตำบล หนึ่งผลิตภัณฑ์(ซ) จัดทำแผนการตรวจราชการของกระทรวง(ฌ) สนับสนุนงานตรวจราชการของผู้ตรวจราชการกระทรวง(ญ) ปฏิบัติงานอื่นๆตามที่ได้รับมอบหมายข. ราชการบริหารส่วนภูมิภาค- สำนักงานพาณิชย์จังหวัดมีอำนาจหน้าที่ดังต่อไปนี้(ก)ประสานงานและปฏิบัติหน้าที่ในฐานะตัวแทนของกระทรวงในส่วนภูมิภาครวมทั้งประสาน และสนับสนุนการปฏิบัติงานด้านการพาณิชย์ในเขตพื้นที่จังหวัดตลอดจนปฏิบัติงานซึ่งมิได้กำหนดให้เป็นอำนาจหน้าที่ของหน่วยงานใดในสังกัดกระทรวงโดยเฉพาะ(ข)ประสานและจัดทำแผนพัฒนาและแผนปฏิบัติการด้านการพาณิชย์รวมทั้งจัดลำดับความสำคัญของแผนงานโครงการการตั้งและจัดสรรงบประมาณประจำปีให้สอดคล้องกับแผนแม่บทของกระทรวงและแผนจังหวัดตลอดจนกำกับ เร่งรัดติดตามและประเมินผลการดำเนินงานตามแผนงานและโครงการของหน่วยงานในสังกัดกระทรวงและเป็นหน่วยข้อมูลทางการพาณิชย์ในเขตพื้นที่จังหวัด(ค) ประสานและส่งเสริมการดำเนินงานด้านการพาณิชย์เพื่อแก้ปัญหาตลาดการค้าภายในประเทศและปัญหาทางการค้าอื่นๆ(ง) ปฏิบัติงานตามกฎหมายในความรับผิดชอบของกระทรวงซึ่งกำหนดให้เป็นอำนาจหน้าที่ของผู้ว่าราชการจังหวัดหรือตามที่ได้รับมอบหมาย(ช)ปฎิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓. สถานที่ติดต่อขอรับข้อมูลข่าวสารหรือคำแนะนำในการติดต่อกับหน่วยงานในสังกัดสำนักงานปลัดกระทรวงพาณิชย์ ดังต่อไปนี้(๑)ส่วนกลางติดต่อขอรับข้อมูลข่าวสาร ณ ศูนย์บริการข้อมูลข่าวสารตั้งอยู่ที่ กองกลางสำนักงานปลัดกระทรวงพาณิชย์(๒) ส่วนภูมิภาคติดต่อขอรับข้อมูลข่าวสาร ณ สำนักงานพาณิชย์จังหวัดแห่งท้องที่จึงประกาศให้ทราบโดยทั่วกันประกาศ ณ วันที่ ๒๙ พฤษภาคม พ.ศ.๒๕๔๖สุมิตราวรกุลเฉลิมรองปลัดกระทรวง ปฏิบัติราชการแทนปลัดกระทรวงพาณิชย์หทัยชนก/พิมพ์๑๒กันยายน ๒๕๔๖มัตติกา/แก้ไข๒๙ ตุลาคม ๒๕๔๖ทรงยศ/สุมลรัตน์/ตรวจ๓๑ ตุลาคม ๒๕๔๖A+B[๑]รก.๒๕๔๖/พ๖๕ง/๓๒/๑๑ มิถุนายน ๒๕๔๖